Publication: Magyar Közlöny
Issue: MK-1999-114 (Year: 1999, Number: 114)
Era: 1990-2004
Section: * OKJ= 7/1993. (XII. 30.) MüM rendelet az Országos Képzési Jegyzékről.
Paragraph Index: 190

13. Népjóléti (gyámügyi) igazgatási feladatok Az I. besorolási osztályban: orvostudományi egyetem általános orvos, fogorvos, gyógyszerész karán, egészségügyi főiskolai karán szerzett végzettség, főiskolai védőnői végzettség, tudományegyetem szociológus, pszichológus, szociálpolitikus, szociális munkás szakon szerzett egyetemi, főiskolai végzettség, egyetemi, főiskolai pedagógus végzettség, gyógypedagógus, szociálpedagógus, szociális szervező végzettség, tudományegyetem állam- és jogtudományi karán szerzett egyetemi, közgazdaságtudományi egyetemi végzettség, államigazgatási főiskolai végzettség, egyetemen, főiskolán szerzett humánszervező, személyügyi szervező szakképzettség. Az I. besorolási osztályban kiemelt munkakör: Gyámügyi igazgatási munkakör a városi gyámhivatalban: tudományegyetem állam- és jogtudományi karán szerzett végzettség, államigazgatási főiskolai végzettség, egyetemi, főiskolai pedagógiai végzettség és legalább 3 éves gyámügyi vagy gyermekvédelmi gyakorlat, vagy egyetemi, főiskolai végzettség és szociális szakigazgatás-szervező szakképzettség. A II. besorolási osztályban: Gyámügyi igazgatási munkakör (a városi gyámhivatal kivételével): Az OKJ szerinti: gyermek- és ifjúságvédelmi ügyintéző, szociális asszisztens, szociális gondozó és szervező.

Source: https://magyarkozlony.hu/hivatalos-lapok/75090fe7c3620752877b182cc166604c434680d8/dokumentumok/41b7f9c910b2fe617f1f2f12837bf964505a5537/letoltes